Asiyesikia la mkuu huvunjika guu

ASIYESIKIA LA MKUU HUVUNJIKA GUU
Methali hii inamaanisha kuwa mtu anayefanya maovu  au aliyezoea kufanya maovu na kukanywa mara kadhaa ili kuyaacha maovu lakini mtu huyo hasikii la mwadhini wala la mteka maji msikitini mwishowe ulimwengu humfunza na kuishia kujuta. Methali hii hutumiwa kuwaonya wale wanaoambiwa jambo na kuto litii.
Palikuwa na mvulana mmoja mtanashati aliyekuwa akisoma katika mojawapo ya shule za kitaifa. Alipenda kusoma hata matokeo yake yalithibitisha hilo. Walimu wengi walimsifia na pia wanafunzi. Alisifiwa kwa tabia yake nzuri aliyokuwa nayo. Katika darasa yeye ndiye aliongoza na alama ya juu ambayo iliwafurahisha walimu na hata wazazi wake. 
Mvulana huyo alipewa sifa sana hata alikoishi. Majirani walimpenda kwa tabia na heshima aliyokuwa nayo. Sifa nyingi alizopewa mvulana huyu zilimfanya asahau wajibu wake katika masomo yake. Mvulana huyu tabia zake zili anza kubadilika. Tabia yake nzuri iligeuka kuwa mbaya na hata kudorora katika masomo yake. Alipokuwa shuleni, siku haikupita bila yeye kupatikana katika kesi yakuwa anapiga wenzake. 
Walimu na hata wazazi wa mvulana huyu walishangazwa na tabia yake kwani hapo mwanzoni hakuwa hivyo. Walimu pamoja na wazazi waliitilia swala hilo maani na kufanya uchunguzi
ili kujua linalo msumbua mvulana huyo. 
Baada ya siku kadhaa waligundua kuwa mvulana huyu alikuwa akijishugulisha na mihadarati. Mvulana huyu pia alijiunga na kundi linalojihusisha na maswala ya kuteka watu nyara na kutoa sehemu za mwili kama vile macho na hata figo. 
Wazazi wake walihuzunika na kumketisha kitako ili kumuelezea madhara ya mihadarati na pia utekaji nyara ni kwenda kinyume na sheria. Mvulana huyu aliyapuuzia maneno 
ya wazazi wake. 
Siku moja mvulana huyu alikuwa na kundi lake. Kwa kawaida walikuwa watu katika shughuli zao za utekaji nyara. Nao mapolisi walikuwa wakiwasaka kwa muda mrefu. Kwa bahati mapolisi waliweza kuwashika lakini walijaribu kukimbia na mvulana huyo alibakia katika mikono ya polisi. Alichukuliwa na kutiwa mbaroni. Mvulana huyu alijutia kuto sikiliza maneno ya wazazi wake na kutumaini ya kwamba angeregesha siku nyuma kuyarekebisha makosa yake. 
Hadithi hii inatufunza kuwa tunapo ambiwa jambo kwa kukusudiwa kurekebishwa, ina tupasa tulitilie jambo hilo maanani.